Sabrina (1954)

Sabrina estas usona amafera drama komedia filmo de 1954 reĝisorita de Billy Wilder laŭ scenaro de Samuel A. Taylor kaj Ernest Lehman, bazita sur la teatraĵo de Taylor de 1953 nome Sabrina Fair."Sabrina". Turner Classic Movies. Alirita la 22a de Septembro, 2022.  En la filmo stelulas Humphrey Bogart, Audrey Hepburn, kaj William Holden. Tiu estis la lasta filmo de Wilder publikigita de Paramount Pictures, finante 12-jaran rilaton inter li kaj la kompanio.

En 2002, la filmo estis konservata en la usona National Film Registry de la Kongresa Biblioteko de Usono kiel "kulture, historie aŭ estetike grava"."Films Selected for the National Film Registry in 2002 (January 2003) - Library of Congress Information Bulletin". Kongresa Biblioteko de Usono.  

Intrigo

Du fratoj el pova usona familio Larrabee, nome Linus, senlaca entreprenisto, kaj David, virinemulo, konas Sabrina, filino de la ŝoforo. Ŝi revenas al la domego de Larrabee, pasiginte du jarojn en Parizo. Al ŝi ĉiam plaĉis la virinemulo kaj ili ekstartigas amaferon, sed se okazus probabla geedziĝo, monenspeziga fuzio rezultus malprofitigita. Tiukadre, por la profito de la negocoj de la familio, la entreprenista frato decidas interveni, sed ankaŭ li enamiĝas je ŝi. 

Geaktoraro kaj roluloj
 Humphrey Bogart kiel Linus Larrabee
 Audrey Hepburn kiel Sabrina Fairchild
 William Holden kiel David Larrabee
 John Williams kiel Thomas Fairchild
 Walter Hampden kiel Oliver Larrabee
 Nella Walker kiel Maude Larrabee
 Martha Hyer kiel Elizabeth Tyson
 Marcel Dalio kiel Barono St. Fontanel
 Marcel Hillaire kiel la profesoro
 Ellen Corby kiel fraŭlino McCardle
 Francis X. Bushman kiel Mr. Tyson
 Joan Vohs kiel Gretchen Van Horn

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Filmoj aperintaj en 1954
Kategorio:Komediaj filmoj
Kategorio:Amaferaj filmoj
Kategorio:Filmoj adaptitaj de libroj